Vilniaus oro uostas

Vilniaus Čiurlionio oro uostas – didžiausias Lietuvos oro uostas. Įkurtas Vilniaus pietuose, Naujininkuose, apie 7 km nuo Senamiesčio. Turi vieną kilimo ir tūpimo taką. 2023 m. aptarnavo 4,4 mln. keleivių.Pernai augo Lietuvos oro uostų aviacijos srautai – aptarnauta daugiau nei 6 mln. keleivių Veikia „airBaltic“, „Ryanair“, „Wizz Air“ orlaivių aptarnavimo bazės.

 Istorija 
1932 m. rugpjūčio 17 d. atidarytas oro uostas Vilnius-Kirtimai (), Kirtimai tada buvo Vilniaus priemiestis. Maršrutu Varšuva–Vilnius–Varšuva skraidyta kasdien. 1937 m. atidaryta LOT linija Budapeštas–Krokuva–Varšuva–Vilnius–Ryga–Talinas–Helsinkis.Deutsche Lufthansa skrydžių schema 1955 m.. Nuo 1939 m. gegužės 15 d. iš Vilniaus į Rygą skraidyta ne tiesiogiai, o nusileidimu Kaune. Nuo 1939 m. rugsėjo 1 d. planuota Vilniuje nebetūpti, skristi nauja trasa Budapeštas–Krokuva–Varšuva–Kaunas–Ryga–Talinas–Helsinkis.LOT skrydžių schema 1939 m. Antrasis pasaulinis karas planus anuliavo.

Per II pasaulinį karą naudotas kariniams tikslams. 1944 m. liepos 17 d. atnaujino veiklą kaip civilinis oro uostas.

Po karo LOT atnaujino skrydžius į Vilnių. 1954 m. pastatyti Oro uosto rūmai, jų fasadas buvo papuoštas komunistinių veikėjų statulomis. Oro uoste buvo paštas, telefonas, telegrafas, medicinos punktas, valgykla, poilsio salės. Į oro uostą veždavo maršrutiniai autobusai.

1955 m. skraidyta į Maskvą su nusileidimu Vilniuje.LOT skrydžių schema 1955 m. 1956–1957 m. iš Maskvos į Berlyną buvo galima nuskristi Aeroflot ir LOT lėktuvais, nutupiant tarpiniuose Vilniaus ir Varšuvos oro uostuose.Aeroflot skrydžių tvarkaraštis 1956-57 m.

1961–1962 m. tik LOT skraidino trasa Varšuva–Vilnius–Varšuva.Aeroflot skrydžių tvarkaraštis 1961-62 m.  Pokaryje Maskvą su Praha jungė oro maršrutas su tarpiniais nusileidimais Vilniuje ir Varšuvoje. Skrydžius vykdė tarybinė Aeroflot ir čekoslovakų CSA oro bendrovės.Aeroflot skrydžių tvarkaraštis 1956-57 m. Sovietų sąjungoje atsiradus reaktyvinei aviacijai, poreikis tūpti tarpiniuose aerouostuose (pasipildyti degalų), atkrito. Iš Vilniaus lėktuvai ėmė kilti skrydžiams tik į sovietinius miestus.

 Po nepriklausomybės atkūrimo 
1991 m. sukurtos Lietuvos avialinijos (vėliau flyLAL), paveldėjusios Vilniaus „Aeroflot“ bazės lėktuvus Tu-134, Jak-40, Jak-42 ir An-24 bei An-26. Jie netrukus pakeisti į Boeing 737, Boeing 757, Saab 340, Saab 2000. 2009 m. sausio 17 d. FlyLAL veiklą nutraukė. Vilnius neteko reguliarių skrydžių maršrutų į Amsterdamą, Budapeštą, Stambulą, Madridą ir Tbilisį. Dar FlyLAL skraidino į Dubliną, Frankfurtą, Londoną, Milaną ir Paryžių.

2004 m. savo antrąją bazę Vilniuje atidarė Latvijos nacionalinis vežėjas AirBaltic, dalinai priklausantis SAS. AirBaltic skraidino orlaiviais Boeing 737 ir Fokker 50 bei vienu metu buvo tapusi didžiausia oro bendrove Vilniaus oro uoste.

Nuo 1992 m. Vilniaus oro uostas yra Tarptautinės oro uostų tarybos (ACI Europe) narys, dalyvauja Europos oro uostų veikloje. Vilniaus oro uosto darbuotojai dirba ACI Europe komitetuose: Politikos, Aviacijos saugumo, Ekonomikos, Technikos. Aviacijos saugumo ir Aerodromo priežiūros darbuotojai mokosi ICAO regioniniame mokymo centre.

2014 m. Lietuvos oro uostai reorganizuoti, Vilniaus oro uostas tapo Lietuvos oro uostų Vilniaus filialu. 2017 m. liepos 14 d. – rugpjūčio 18 d. vykdyta kilimo ir tūpimo tako rekonstrukcija, lėktuvai Vilniuje nesileido. Lietuvos susisiekimas užtikrintas per kitus oro uostus – dauguma oro linijų skrydžius mėnesiui perkėlė į Kauną ir Palangą. Darbai kainavo 18 mln. eurų.Vilniaus oro uoste po rekonstrukcijos nusileido pirmasis keleivinis lėktuvas

2022 m. sausio 14 d. baigta 3 metus trukusi, didžiausia Vilniaus oro uosto rekonstrukcija. Pastatytas naujas šiaurinis peronas, atnaujinti/įrengti nauji orlaivių riedėjimo takai, pakeistos ir išplatintos dangos, įdiegti aplinką tausojantys sprendimai.Aerodromo rekonstrukcija 

Nuo 2025 m. sausio 1 d., minint Mikalojaus Konstantino Čiurlionio 150-ąsias gimimo metines, Vilniaus oro uostas iki [2029 m. gruodžio 31 d. pervadintas į Tarptautinį Vilniaus Čiurlionio oro uostą.Vilniaus oro uostas 2025 metus pasitinka su simboliniu vardu – pagerbs M. K. Čiurlionį 2025 m. vasario 4 d. buvo atidarytas naujas išvykimo terminalo pastatas.Atidaromas naujasis Vilniaus oro uosto terminalas

 Veikla, techniniai ir statistiniai duomenys 
1991 m. rugsėjo 30 d. įsteigtas kaip valstybės įmonė (steigėjas – Susisiekimo ministerija). Užima 326 ha plotą, perimetras 10,54 km. Dirba <800 darbuotojų.

Aerodromui suteikta 4E kategorija. Kilimo ir tūpimo tako ilgis 2515 m, plotis 50 m (PCN83/F/D/X/T), II tūpimo kategorija, įrengta „Siemens“ žiburių signalinė sistema. Oro uostas gali aptarnauti 2000 keleivių per valandą, iki 12000 keleivių kasdien.

Dirba orlaivių antžeminio aptarnavimo įmonės Baltic Ground Services ir Litcargus.

 Metai Aptarnauti keleiviai Pokytis Skrydžių skaičius 1992 248 520 1993 230 200 –7,4 % 1994 352 373 +53,1 % 1995 355 638 +0,9 % 1996 370 537 +4,2 % 1997 410 879 +10,9 % 1998 461 989 +12,4 % 16 711 1999 480 708 +4,1 % 18 711 2000 521 529 +8,5 % 17 277 2001 584 171 +12,0 % 18 362 2002 634 991 +8,7 % 17 124 2003 719 850 +13,4 % 18 336 2004 964 164 +33,9 % 23 665 2005 1 281 872 +33,0 % 29 193 2006 1 451 468 +13,2 % 29 347 2007 1 717 222 +18,3 % 32 840 2008 2 048 439 +19,3 % 37 839 2009 1 308 632 –36,1 % - 2010 1 373 859 +4,98 % 26 106 2011 1 712 467 +24,65 % 27 703 2012 2 208 099 +28,94 % 29 995 2013 2 661 869 +20,55 % 32 77820142 942 670+10,55 %37 25420153 336 084+13,37 %39 28920163 814 001+14,33 %41 30420173 761 837 –1,37 %39 25320184 922 949+30,87 %47 19720195 004 921+1,67 %47 44020201 312 468-73.78 %20 85720211 898 991+44.68 %25 31620223 916 000+106 %36 69320234 400 000+12.3 %38 70020244 803 725+9.2 %41 07520255 110 000+6 %42 083

Baltijos valstybių oro uostų keleivių skaičius (pagal metus ir oro uostus):

 Skrydžius vykdančios aviakompanijos ir jų kryptys 
 Reguliarieji skrydžiai 

Aviakompanijų ir jų vykdomų reguliariųjų krypčių sąrašas:2017-2018 m. žiemos sezono skrydžių tvarkaraštis 

 Aviakompanija  Kryptys airBaltic  Amsterdamas, Berlynas, Diuseldorfas, Dublinas, Hamburgas, Heraklionas, Krokuva, Lisabona, Malaga, Maljorkos Palma, Miunchenas, Nica, Paryžius (Šarlio de Golio), Praha, Ryga, Talinas, TiranaAustrian AirlinesViena Brussels Airlines Briuselis Finnair HelsinkisIsrairTel Avivas LOT Polish Airlines  Varšuva (Šopeno), Londonas (Sičio) Lufthansa  Frankfurtas Prie Maino  Oslas (Gardermoeno), Stokholmas (Arlanda)Play AirlinesReikjavikasRyanair Atėnai, Barselona, Berlynas, Dublinas, Eindhovenas, Frankfurtas (Hanas), Korfu, Londonas (Lutonas), Londonas (Stanstedas), Malaga, Milanas (Bergamo), Paryžius (Bovė), Roma (Čiampino), Tel Avivas Scandinavian Airlines Kopenhaga, Stokholmas (Arlandos)Swiss International AirlinesCiurichas Turkish Airlines Stambulas Wizz Air Barselona (El Prat), Bergenas, Bilundas, Budapeštas, Dortmundas,  Eindhovenas, Katanija, Kutaisis, Larnaka, Londonas (Lutonas), Milanas (Malpensa), Oslas (Sandefjordo Torpo), Paryžius (Bovė), Reikjavikas (Keflavikas), Stokholmas (Skavsta), Tel Avivas

 Krovinių gabenimas 
 Aviakompanija  Kryptys DHL Aviation Leipcigas, Ryga Turkish Cargo Stambulas (Atatiurko), Praha

 Dirbusios aviakompanijos 
Po Nepriklausomybės atkūrimo Vilniaus oro uoste reguliarius skrydžius vykdė šios oro bendrovės: Aer Lingus, Aeroflot, Aerosvit Airlines, Air Ukraine, Ak Bars Aero, Austrian Airlines, Belavia, British Airways, Czech Airlines, Estonian Air, EuroLOT, FlyLAL / Lithuanian Airlines, FlySmaland, Germania, Iceland Express, Yamal Airlines, KLM Royal Dutch Airlines, Air Lituanica, SCAT Airlines, Small Planet Airlineshttp://smallplanet.aero, Skyways Express, Star1 Airlines, UTair, UTair-Ukraine, Transaero, VuelingLiūdna žinia turistams: ispanai atšaukia skrydžius iš Vilniaus , Wizz Air Ukraine, WOW air.

 Terminalas 
Keleivių terminalas skirstomas į atvykimo ir išvykimo sales. Senasis terminalas pastatytas 1954 m.

1993 m. oro uostas buvo išplėstas, senąjį terminalo pastatą sujungus su naujai pastatytu keleivių išvykimo terminalu.

2007 m. atidarytas modernizuotas keleivių terminalas, atitinkantis Šengeno sutarties reikalavimus (atskirti Šengeno ir ne Šengeno šalių keleivių srautai). Atnaujinto keleivių terminalo plotas viršija 37 tūkst. m², įrengtos 6 keleivių laipinimo galerijos, naudojama moderni keleivių registravimo įrangą, įkurtas prekybos kompleksas, atidarytas verslo klubas, Labai svarbių asmenų (VIP) salė, priešais keleivių terminalą įrengtos mokamos automobilių stovėjimo aikštelės.

Atvykimo salė yra pirmajame terminalo aukšte, kuri skirstoma į 3 sektorius. Pagrindiniu A sektoriumi naudojasi didžiausia dalis atvykstančių keleivių. Jis koridoriais susisiekia su iš kairės pusės esančiu sektoriumi B ir iš dešinės pusės esančiu sektoriumi C. Išvykimo salė yra antrajame terminalo aukšte, kur įrengta 30 keleivių registracijos vietų bei 14 išvykimo vartų.

2023 m. pabaigoje pradėtas statyti naujas išvykimo terminalas, kuris turi pradėti veikti 2025 m. I ketvirtį.https://www.vilnius-airport.lt/lt/pries-skrydi/naujas-terminalas

 Avarijos ir incidentai 
1959 m. gruodžio 17 d. 43-ios eskadrilės lėktuvas Li-2, vežęs 4 keleivius ir maždaug tonos svorio krovinį (radijo detalės, medikamentai ir pan.), pakilimo metu buvo nesuvaldytas ir nukrito. Žuvo lėktuvo radistas. Lėktuvo vadas ir mechanikas buvo sunkiai sužeisti, antrasis pilotas ir šturmanas patyrė lengvesnius sužeidimus. Keleiviai liko sveiki. Tyrimo metu nustatyta, kad pakilimas vykdytas visiškai neteisingai, o lėktuvo vadas Borisas Pautovas buvo alkoholikas, tuo metu turėjęs pagirias. Nors lėktuvas dar pradinėje kilimo stadijoje trenkėsi į žemę kairiuoju ratu, lėktuvo vadas toliau bandė kilti, kol lėktuvas tėškėsi į žemę maždaug už pusantro kilometro nuo aerodromo. Informacijos apie gyventojų aukas nėra.http://rokiskis.popo.lt/2013/05/22/pabiros-apie-sovietmecio-katastrofas-lietuvoje/#comments Katastrofos ir įvykiai 1959 m.

2007 m. rugsėjo 12 d. Skandinavijos avialinijų lėktuvas Bombardier Dash 8 Q400, reiso numeris 2748, pakilo iš Kopenhagos oro uosto skrydžiui į Palangą. Lėktuvu skrido 48 keleiviai ir 4 įgulos nariai. Lėktuvui pradėjus leistis Palangos oro uoste, pilotai pastebėjo, kad neužsifiksavo dešinės pusės važiuoklės ratas. Maždaug valandą sukus ratus virš Palangos oro uosto ir pasikonsultavus su bendrovės vadovybe Kopenhagoje bei Vilniaus oro uostu, priimtas sprendimas leistis sostinėje, nes čia platesni nusileidimo takai ir stipresnės gelbėjimo tarnybų pajėgos. Nusileidęs lėktuvas Vilniaus oro uoste virto ant dešiniojo sparno ir sustojo pasisukęs 90 laipsnių kampu. Niekas iš 48 keleivių ir 4 įgulos narių rimčiau nenukentėjo, jie buvo evakuoti per avarinius išėjimus. Medikų pagalbos prireikė tik stiuardui.

2023 m. birželio 21 d. riedėdamas į pakilimo taką Vilniaus oro uoste „Brussels Airlines“ kompanijos orlaivis pametė ratą. Dėl šio incidento oro uosto kilimo-tūpimo takas buvo uždarytas iki tos pačios dienos 20 val.Incidentas Vilniaus oro uoste: prieš kilimą lėktuvas pametė ratą

2024 m. vasario 3 d. leisdamasis nuo nusileidimo tako nuslydo „Avion Express“ keleivinis lėktuvas, atskridęs iš Milano. Įgula bei keleiviai nenukentėjo ir orlaivis savo eiga nuriedėjo į stovėjimo aikštelę perone, kur keleiviai buvo išlaipinti. Dėl šio įvyko kelioms valandoms buvo uždarytas oro uosto kilimo-tūpimo takas.Vilniaus oro uoste nuo nusileidimo tako nuslydo keleivinis lėktuvas, uždaromas oro uostas

2024 m. lapkričio 25 d. rytą iš Leipcigo skridęs krovininis lėktuvas nukrito netoli Vilniaus oro uosto, Liepkalnyje, ties Žirnių ir Liepkalnio gatvėmis, žuvo vienas įgulos narys.Vilniuje netoli oro uosto nukrito krovininis lėktuvas: žuvo mažiausiai vienas žmogus

2025 m. lapkričio 26 d. 13:43 iš Varšuvos nusileidęs LOT avialinijų orlaivis, riedėdamas link aikštelės, nuslydo nuo riedėjimo tako. Lėktuve buvo 63 keleiviai ir keturi įgulos nariai, tačiau niekas nenukentėjo. Vilniaus oro uosto kilimo tūpimo takas laikinai buvo uždarytas iki 00:00 val.

 Susisiekimas 

 Viešasis transportas 
Vilniaus oro uostą ir miesto centrą jungia keturi tiesioginiai savivaldybės įmonės „Susisiekimo paslaugos“ transporto maršrutai:
 3G maršrutas: Oro uostas – Centras – Ukmergės g. – Fabijoniškės (Greitasis maršrutas – stoja ne visose stotelėse)
 1 maršrutas: Oro uostas – Kauno g. – Stotis
 2 maršrutas: Oro uostas – Vikingų g. – Stotis
 4 maršrutas: Kirtimai – Oro uostas (Rodūnios kelio st.) – Stotis ''(Rodiūnios kelio st. yra prie oro uosto viešbučio, 5 minutės kelio pėsčiomis)
 88 maršrutas: Oro uostas – Centras – Senamiestis – Europos aikštė (taip pat važiuoja naktimis kaip 88N)

Privačių vežėjų maršrutai:

 FLYBUS: Vilniaus Oro uostas – Panevėžys – RygaFLYBUS
 TOKS: Vilniaus Oro uostas – StotisTOKS
 ECOLINES: Vilniaus Oro uostas – MinskasECOLINES
 OLLEX: Vilniaus Oro uostas – Kaunas – Klaipėda OLLEX
 ATN BUS RENT : Vilniaus Oro uostas – Kauno tarptautinis oro uostasATN BUS RENT

 Traukiniai 

2008 m. birželio mėnesį buvo pradėta statyti Vilniaus oro uosto geležinkelio stotis, o 2008 m. spalį buvo oficialiai atidaryta geležinkelio jungtis tarp Vilniaus oro uosto ir Vilniaus centrinės geležinkelio stoties. Atstumas nuo oro uosto iki Vilniaus centrinės geležinkelio stoties yra 4,3 km, todėl keleiviams kelionė trunka ne ilgiau kaip 7 minutes. Traukiniai kursuoja kasdien.

 Nuorodos 

 Vilniaus oro uosto oficiali svetainė
 Transporto maršrutų tvarkaraščiai tarp oro uosto ir Vilniaus centro
 Traukinių tvarkaraščiai tarp oro uosto ir Vilniaus geležinkelio stoties
 Oro uosto vaizdas iš kosmoso
 Airport-bus.lt – keleivių vežimas į oro uostą

 Šaltiniai 

Kategorija:Lietuvos oro uostai
Kategorija:Vilnius